CELEX: 32009R0594
Language: bg
Date: 2009-07-08 00:00:00
Title: Регламент (ЕО) № 594/2009 на Комисията от 8 юли 2009 година относно класирането на някои стоки в Комбинираната номенклатура

9.7.2009   
            
            
               BG
            
            
               Официален вестник на Европейския съюз
            
            
               L 178/14
            
         
      РЕГЛАМЕНТ (ЕО) № 594/2009 НА КОМИСИЯТА
   
   от 8 юли 2009 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да бъде ползвана от титуляра за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 юли 2009 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987, стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Съполимер на винилиден флуорид и хексафлуоропропилен в първична форма
                              Този материал притежава характеристиките на еластомерите при разтягане и възстановяване, но не може да бъде вулканизиран със сяра. За омрежване на този съполимер са необходими основни съединения или някои пероксиди.
                           
                        
               
                  3904 69 90
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура, забележки 1, 4 и 6 към глава 39, забележка 4, буква а) към глава 40, забележка 1 към подпозиците от глава 39 и описанието на кодове по КН 3904, 3904 69 и 3904 69 90.
                  Съполимерът на винилиденфлуорид и хексафлуоропропилен не отговаря на определението за синтетичен каучук от забележка 4, буква а) към глава 40, тъй като не може да бъде вулканизиран със сяра.
                  Поли (винилиден флуорид) е полимер от глава 39 (виж Обяснителните бележки към Хармонизираната система (ОБ към ХС), Общите бележки към глава 39, списъка със съкращения на полимери и бележките към позиция 3904, последен параграф).
                  Съполимерът на винилиден флуорид и хексафлуоропропилен в първична форма е флуориран съполимер, който трябва да бъде класиран в глава 39, в код по КН 3904 69 90 в съответствие със забележки 1, 4 и 6 към глава 39 и забележка 1 към подпозициите от глава 39.
               
            
                  
                              2.
                           
                           
                              Уплътнители под формата на О-пръстен, изработени от флуороеластомер (съполимер на винилиден флуорид и хексафлуоропропилен)
                              Съставният материал на този продукт (съполимер на винилиден флуорид и хексафлуоропропилен) притежава характеристиките на еластомерите при разтягане и възстановяване, но не може да бъде вулканизиран със сяра. За омрежване на този съполимер са необходими основни съединения или някои пероксиди.
                           
                        
               
                  3926 90 97
               
               
                  Класирането се определя от Общи правила 1 и 6 за тълкуване на Комбинираната номенклатура, забележки 1 и 4 към глава 39, забележка 4, буква а) към глава 40, забележка 2 към раздел ХVI, забележка 2 към глава 90 и описанието на кодове по КН 3926, 3926 90 и 3926 90 97.
                  Този продукт е еластомерен уплътнител за обща употреба. Следователно той не представлява разпознаваема част от машина по смисъла на забележка 2 към раздел XVI и забележка 2 към глава 90 от КН и поради това е изключен от раздел ХVI и глава 90.
                  Съставният материал на този продукт не отговаря на определението за синтетичен каучук от забележка 4, буква а) към глава 40, тъй като не може да бъде вулканизиран със сяра.
                  Поли (винилиден флуорид) е полимер от глава 39 (виж Обяснителните бележки към Хармонизираната система (ОБ към ХС), Общите бележки към глава 39, списъка със съкращения на полимери и бележките към позиция 3904, последен параграф).
                  Съполимерът на винилиден флуорид и хексафлуоропропилен е флуориран съполимер, който следва да бъде класиран в глава 39.
                  Следователно въпросният продукт е пластмасов продукт, спадащ към глава 39, неупоменат, нито включен другаде в Комбинираната номенклатура, и поради това трябва да бъде класиран в код по КН 3926 90 97.